smcproject/ml-wiki-sentences huggingface dataset:
കേരളത്തിലെ ഒരു കോൺഗ്രസ് പ്രവർത്തകനും പതിനഞ്ചാം കേരള നിയമസഭയിൽ കരുനാഗപ്പള്ളി മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് സി.ആർ. മഹേഷ് .
2021-ലെ തിരഞ്ഞെടുപ്പിൽ സിപിഐയിലെ ആർ. രാമചന്ദ്രനെ 29,208 വോട്ടുകൾക്ക് പരാജയപ്പെടുത്തിയാണ് സി.ആർ. മഹേഷ് നിയമസഭയിലേക്ക് എത്തിയത്.
കൊല്ലം ജില്ലയിലെ കരുനാഗപ്പള്ളി താലൂക്കിലെ തഴവയിൽ കൈതവന വീട്ടിൽ രാജൻ പിള്ളയുടെയും ലക്ഷ്മിയമ്മയുടെയും മകനായി ജനിച്ചു.
പരേതനായ പ്രശസ്ത നാടക രചയിതാവ് സി.ആർ.മനോജ് സഹോദരനാണ്.
ആദിത്യവിലാസം ഗവ.
എച്ച്.എസ്. തഴവയിലെ പ്രാഥമിക വിദ്യാഭ്യാസത്തിനു ശേഷം ദേവസ്വം ബോർഡ് കോളേജ്, ശാസ്താംകോട്ടയിൽ നിന്നും ബിരുദം നേടി.
കോളേജ് പഠനകാലത്ത് കെ.എസ്.യുവിലൂടെ രാഷ്ട്രീയ രംഗത്ത് എത്തിയ മഹേഷ് 2005ൽ നടന്ന തദ്ദേശസ്വയംഭരണ തിരഞ്ഞെടുപ്പിൽ തഴവ ഗ്രാമപഞ്ചായത്തിലേക്ക് കോൺഗ്രസ് ടിക്കറ്റിൽ മത്സരിച്ച് വിജയിച്ചു.
തുടർന്ന് യൂത്ത് കോൺഗ്രസ്സ് പ്രവർത്തകനായ മഹേഷ് സംസ്ഥാന യുവജനക്ഷേമ ബോർഡ് അംഗമായി തിരഞ്ഞെടുക്കപ്പെട്ടു.2013 ൽ യൂത്ത് കോൺഗ്രസ്സ് സംസ്ഥാന ഉപാധ്യക്ഷനായി തിരഞ്ഞെടുത്തു.2016ൽ കേരള നിയമസഭയിലേക്ക് നടന്ന തിരഞ്ഞെടുപ്പിൽ കരുനാഗപ്പള്ളിയിൽ നിന്നും ഐക്യ ജനാധിപത്യ മുന്നണി സ്ഥാനാർത്ഥിയായി മത്സരിച്ച ഇദ്ദേഹം ഇടതുപക്ഷ ജനാധിപത്യ മുന്നണിയിലെ ആർ.രാമചന്ദ്രനോട് പരാജയപ്പെട്ടു.
തുടർന്ന് കോൺഗ്രസസ്സിൽ നിന്നും രാജിവച്ചിരുന്നെങ്കിലും ദേശീയ നേതൃത്വത്തിന്റെ ഇടപെടലിനെ തുടർന്ന് തിരിച്ചെത്തി.2018ൽ എ.ഐ.സി.സി അംഗമായി തിരഞ്ഞെടുത്തു.
രാഹുൽ ഗാന്ധിയേയും കോൺഗ്രസ്സ് നേതൃത്വത്തേയും വിമർശിച്ച് കോൺഗ്രസ്സിൽ നിന്നും രാജിവച്ച ഇദ്ദേഹത്തിന്റെ നടപടി ഒട്ടേറെ വിവാദങ്ങൾ സൃഷ്ടിച്ചു.
പിന്നീട് ഇദ്ദേഹം തിരിച്ചെത്തി തിഞ്ഞെടുപ്പുകൾ മത്സരിച്ച തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2021 കരുനാഗപ്പള്ളി നിയമസഭാമണ്ഡലം സി.ആർ.  മഹേഷ് ഇന്ത്യൻ നാഷണൽ കോൺഗ്രസ് , യു.ഡി.എഫ് ആർ. രാമചന്ദ്രൻ കമ്മ്യൂണിസ്റ്റ് പാർട്ടി ഓഫ് ഇന്ത്യ ,  എൽഡിഎഫ് 2016 കരുനാഗപ്പള്ളി നിയമസഭാമണ്ഡലം ആർ. രാമചന്ദ്രൻ കമ്മ്യൂണിസ്റ്റ് പാർട്ടി ഓഫ് ഇന്ത്യ ,  എൽഡിഎഫ് സി.ആർ.  മഹേഷ് ഇന്ത്യൻ നാഷണൽ കോൺഗ്രസ് , യു.ഡി.എഫ് അവലംബം
സി.ആർ. രാജഗോപാലൻ ഇംഗ്ലീഷ് വിലാസം https://ml.wikipedia.org/wiki/C.
കേരളത്തിൽ നിന്നുള്ള ഒരു ഫോക്ലോർ ഗവേഷകനും, എഴുത്തുകാരനും, അധ്യാപകനും, പരിസ്ഥിതി പ്രവർത്തകനും ആയിരുന്നു സി ആർ രാജഗോപാലൻ (1957/1958 - ജനുവരി 31, 2022).
നാടോടിക്കഥകളുടെയും ഗോത്ര സംസ്ക്കാരത്തിന്റെയും നിരീക്ഷണത്തിനും സംരക്ഷണത്തിനുമായി പ്രവർത്തിച്ച അദ്ദേഹം, പൈതൃകത്തെക്കുറിച്ചും നാടോടിക്കഥകളെക്കുറിച്ചുമുള്ള നിരവധി പുസ്തകങ്ങൾ എഴുതിയിട്ടുണ്ട്.
കേരള ഫോക്‌ലോർ അക്കാദമിയുടെയും കേരള സംഗീത നാടക അക്കാദമിയുടെയും അവാർഡുകൾ ലഭിച്ചിട്ടുണ്ട്.
കേരളത്തിലെ തൃശൂർ ജില്ലയിലെ പെരുമ്പുള്ളിശ്ശേരിയിൽ രാമ പണിക്കരുടെയും നാരായണി അമ്മയുടെയും മകനായാണ് സി ആർ രാജഗോപാലൻ ജനിച്ചത്.
സിഎൻഎൻ ഹൈസ്കൂൾ, തൃശൂർ ഗവൺമെന്റ് കോളേജ്, ശ്രീ കേരള വർമ്മ കോളേജ് എന്നിവിടങ്ങളിൽ പഠിച്ചു.
തെയ്യം , കുമ്മാട്ടി, പൂതനും തിറയും, കൃഷ്ണനാട്ടം എന്നിവയിൽ ഉപയോഗിക്കുന്ന മുഖംമൂടികളുടെ നാടകീയ വശങ്ങളിലും ആധുനിക നാടക സമ്പ്രദായങ്ങളിൽ അവയുടെ പ്രസക്തിയും എന്ന വിഷയത്തിൽ കാലിക്കറ്റ് സർവകലാശാലയിൽ നിന്ന് പിഎച്ച്ഡി നേടി.
തൃശൂർ കേരള വർമ്മ കോളേജിൽ അസോസിയേറ്റ് പ്രൊഫസറായും കേരള യൂണിവേഴ്സിറ്റിയിൽ ഡീനായും സേവനമനുഷ്ഠിച്ചു.
കേന്ദ്ര സാംസ്‌കാരിക മന്ത്രാലയത്തിന്റെ ജൂനിയർ ഫെല്ലോഷിപ്പ് ലഭിച്ചിട്ടുള്ള അദ്ദേഹം, എത്‌നിക് മ്യൂസിക് പ്രോജക്‌റ്റും ഫോക്ക് തിയറ്ററിന്റെ ദേശീയ സൗന്ദര്യശാസ്ത്രത്തിൽ യുജിസിയുടെ മേജർ പ്രോജക്‌റ്റും ചെയ്‌തു.
രാജഗോപാലൻ തൃശ്ശൂരിലെ നാട്ടറിവ് പഠനകേന്ദ്രത്തിന്റെയും, കേരള യൂണിവേഴ്‌സിറ്റി കാര്യവട്ടം കാമ്പസിലെ ഇന്റർനാഷണൽ സെന്റർ ഫോർ കേരള സ്റ്റഡീസിന്റെയും (ICKS) ഡയറക്ടറായും സേവനമനുഷ്ഠിച്ചിട്ടുണ്ട്.
നാടോടിക്കഥകളെക്കുറിച്ചുള്ള നിരവധി പുസ്തകങ്ങൾ രാജഗോപാലൻ രചിച്ചിട്ടുണ്ട്, അതുകൂടാതെ നാടൻ പാട്ടുകളുടെ ആൽബങ്ങളും ഡോക്യുമെന്ററികളും സംവിധാനം ചെയ്തിട്ടുണ്ട്.
ഒപ്പം ഗ്രീസ്, ചൈന, പോളണ്ട്, ഇറ്റലി, ഇംഗ്ലണ്ട്, സ്വിറ്റ്സർലൻഡ്, റോം, ജനീവ, ഓക്സ്ഫോർഡ് എന്നിവിടങ്ങളിൽ പ്രബന്ധങ്ങൾ അവതരിപ്പിച്ചിട്ടുണ്ട്.
ഡിസി ബുക്‌സിന്റെ നാട്ടറിവുകൾ എന്ന നാടോടി വിജ്ഞാനവുമായി ബന്ധപ്പെട്ട 20 പുസ്തകങ്ങളുടെ പരമ്പരയുടെ ജനറൽ എഡിറ്റർ, കൃഷി ഗീതയുടെ എഡിറ്റർ എന്നീ നിലകളിലും പ്രവർത്തിച്ചിട്ടുണ്ട്.
ജനീവ ആസ്ഥാനമായുള്ള വേൾഡ് ഇന്റലക്ച്വൽ പ്രോപ്പർട്ടി ഓർഗനൈസേഷന്റെ ഹെറിറ്റേജ് നോളജ് മീറ്റിംഗിൽ അദ്ദേഹം പങ്കെടുത്തു.
നാടോടി വിജ്ഞാനവുമായി ബന്ധപ്പെട്ട് ആനുകാലികങ്ങളിൽ സ്ഥിരമായി എഴുതുന്നയാളായിരുന്നു അദ്ദേഹം.
പരിസ്ഥിതി മലിനീകരണത്തിനെതിരായ വിവിധ പ്രസ്ഥാനങ്ങളിൽ സജീവമായി പങ്കെടുത്ത അദ്ദേഹം പരിസ്ഥിതി സംരക്ഷണം, ബദൽ രാഷ്ട്രീയം, ബദൽ ജീവിതശൈലി എന്നിവയുടെ പ്രധാന പിന്തുണക്കാരനായിരുന്നു.
ജാപ്പനീസ് കർഷകനും തത്ത്വചിന്തകനുമായ മസനോബു ഫുകുവോക്കയുടെ ഒറ്റ വൈക്കോൽ വിപ്ലവം ( One Straw Revolution) എന്ന പുസ്തകത്തിന്റെ മലയാള പരിഭാഷ പ്രസിദ്ധീകരിക്കുന്നതിൽ അദ്ദേഹത്തിന്റെ പിന്തുണ നിർണായകമായിരുന്നു.
ശീതൾ വിഎസ് ആയിരുന്നു ഭാര്യ.
2022 ജനുവരി 31-ന് 64-ആം വയസ്സിൽ കോവിഡ് ബാധിച്ച് അദ്ദേഹം അന്തരിച്ചു.
ഒരു അനുശോചന കുറിപ്പിൽ കേരള സംസ്ഥാന ഉന്നതവിദ്യാഭ്യാസ ആൻഡ് സോഷ്യൽ ജസ്റ്റിസ് മന്ത്രി ആർ. ബിന്ദു രാജഗോപാലൻറെ പേര് ഫോക്ലോർ പഠനത്തിൻറെ പര്യായമാണെന്ന് പറഞ്ഞു.
എല്ലം കത്തിയെരിയുകയാണ് (കവിതാസമാഹാരം), അലയുന്നവർ (യാത്രാവിവരണം), മുടിയേറ്റ്: നാടോടി നേരരങ്ങ് , ഫോക്‌ലോർ സിദ്ധാന്തങ്ങൾ , കാവേറ്റം: നാടൻ കലാപഠനങ്ങൾ , കറുത്തമണികളുടെ കൊയ്ത്ത് , ഗോത്രകലാവടിവുകൾ: ദേശസൗന്ദര്യബോധം , തണ്ണീർപ്പന്തൽ , ഞാറ്റുവേലക്ക് പൊട്ടുകുത്തണ്ട , കൃഷിഗീതയും ഭക്ഷ്യസുരക്ഷയും , പുഴയുടെ നാട്ടറിവുകൾ , അന്നവും സംസ്കാരവും , വരിക്കപ്ലാവിനുവേണ്ടി ഒരു വടക്കൻപാട്ട് , ആട്ടക്കോലങ്ങൾ: കേരളീയ രംഗകലാചരിത്രം , മണ്ണ്:ലാവണ്യം പ്രതിരോധം , നാട്ടുനാവ് മൊഴിമലയാളത്തിന്റെ കാതോരം , കണ്ണാടി നോക്കുമ്പോൾ , ഡയസ്പോറ ഏറുമാടങ്ങൾ , നാട്ടറിവ്-2000 ഇയേഴ്സ് ഓഫ് മലയാളി ഹെറിറ്റേജ് എന്നിവയാണ് നാട്ടറിവുകളും ഗോത്ര സംസ്കൃതിയും സംസ്കാരവും ആയി ബന്ധപ്പെട്ട് അദ്ദേഹം എഴുതിയ പ്രധാന കൃതികൾ.
എഡിറ്ററായി
ഡിസി ബുക്‌സിന്റെ നാട്ടറിവുകൾ നാടോടി വിജ്ഞാനവുമായി ബന്ധപ്പെട്ട പുസ്തക പരമ്പരയിലെ 20 പുസ്തകങ്ങളിൽ കാട്ടറിവുകൾ , നാട്ടുഭക്ഷണം , നാട്ടുവൈദ്യം , നാട്ടുസംഗീതം , സസ്യങ്ങളുടെ നാട്ടറിവ് , കടലറിവുകൾ , കൃഷി നാട്ടറിവുകൾ , നാടോടി കൈവേല , പൂക്കളും പക്ഷികളും , ജന്തുക്കളും നാട്ടറിവുകളും , നീരറിവുകൾ , പുഴയുടെ നാട്ടറിവുകൾ എന്നീ പുസ്തകങ്ങൾ അദ്ദേഹം എഡിറ്റ് ചെയ്തവയാണ്.
അതുകൂടാതെ സമ്മർ റെയിൻ: ഹാർവെസ്റ്റിങ് ദ ഇൻഡിഗീനസ് നോളജ് ഓഫ് കേരള , പിള്ളേർത്താളം , നാട്ടറിവിൻറെ നിനവ് , ഉപ്പും ചോറും: നാട്ടുചരിത്രം , പിറവി , വയൽക്കാളകൾ , പാമരം: ഉൾനാടൻ ജലഗതാഗതം , കൃഷിഗീത എന്നീ പുസ്തകങ്ങളും അദ്ദേഹം എഡിറ്റ് ചെയ്തിട്ടുണ്ട്.
പുരസ്കാരങ്ങളും ബഹുമതികളും കേരള ഫോക്ലോർ അക്കാദമി അവാർഡ് 2002 കേരള സംഗീത നാടക അക്കാദമി അവാർഡ് അന്താരാഷ്ട്ര ഫോക്ലോർ ഫിലിം ഫെസ്റ്റിവലിലെ ലൈഫ് ടൈം അച്ചീവ്മെന്റ് അവാർഡ് അവലംബങ്ങൾ
സി.ആർ.സി. പൊതുജനവായനശാലഗ്രന്ഥാലയം
സി.ആർ.സി പൊതുജനവായനശാലഗ്രന്ഥാലയം കണ്ണൂർ ജില്ലയിലുള്ള ആന്തൂർ നഗരസഭയിലെ കടമ്പേരി ഗ്രാമത്തിൽ സ്ഥിതി ചെയ്യുന്ന ഒരു സാംസ്കാരിക കേന്ദ്രവും പൊതുവായനശാലയും ആണ്.
1954 നവംബർ 4നു തിരു-കൊച്ചി ഗ്രന്ഥശാല സംഘത്തിൽ രജിസ്ട്രേഷനോടെ (റജിസ്റ്റർ നമ്പർ: 1900) ആണ് വായനശാലയുടെ ആരംഭം.
വായനശാലയുടെ സ്ഥാപിതനാമം കടമ്പേരി പൊതുജനവായനശാലഗ്രന്ഥാലയം എന്നായിരുന്നു.
1955 കാലഘട്ടത്തിൽ നിലവിൽ വന്ന - എൻ.ഇ.
എസ് ബ്ലോക്കിൻറെ ഭാഗമായി എല്ലാ പഞ്ചായത്തുകളിലും സി.ആർ.സി എന്ന ചുരുക്കപ്പേരിൽ സാമൂഹ്യ വിനോദ കേന്ദ്രം (കമ്മ്യൂണിറ്റി റിക്രേഷൻ സെൻറര്) അനുവദിക്കുകയുണ്ടായി അന്നു നിലനിന്നിരുന്ന മൊറാഴ പഞ്ചായത്തിലെ സി.ആർ.സി കടമ്പേരി പൊതുജനവായനശാലഗ്രന്ഥാലയത്തിൽ അനുവദിച്ചു.
അങ്ങനെ സ്ഥാപനം സി.ആർ.സി പൊതുജനവായനശാലഗ്രന്ഥാലയം എന്നു നാമകരണപ്പെട്ടു.
കടമ്പേരിയിലെ കലാ, കായിക, സാംസ്കാരിക മേഖലകളിൽ സി.ആർ.സി പ്രവർത്തിക്കുന്നു.
യുവജന കലാസമിതി മഹിളാ സമാജം സാക്ഷരതാ കേന്ദ്രം യുവജന രംഗം ബാലവേദി അവലംബം
സി.എ. കിട്ടുണ്ണി ഇംഗ്ലീഷ് വിലാസം https://ml.wikipedia.org/wiki/C.
A._Kittunni
കേരളീയ സാഹിത്യകാരനാണ് സി.എ. കിട്ടുണ്ണി (1907 - 8 മാർച്ച് 1964). 'മുടന്തനായ മുയൽ' എന്ന കൃതിക്ക് 1958 ൽ കേരള സാഹിത്യഅക്കാദമിയുടെ ബാലസാഹിത്യ അവാർഡ്‌ ലഭിച്ചു.
തൃശൂരിൽ ജനിച്ചു.
തൃശൂരിൽ ആശാൻ പ്രസ്‌ സ്ഥാപിച്ചു.
നോവലിസ്റ്റ്‌, കഥാകൃത്ത്‌, ബാലസാഹിത്യരചയിതാവ്‌, പത്രപ്രവർത്തകൻ എന്നീ നിലകളിൽ  പ്രവർത്തിച്ചു.
തൃശൂർ മുനിസിപ്പൽ വൈസ്‌ ചെയർമാനായിരുന്നു.
22 വർഷം കൗൺസിലറായും പ്രവർത്തിച്ചു.
കൃതികൾ പെൻഷൻ കോൺസ്റ്റബിൾ അനാഥബാലിക റിക്ഷാക്കാരൻ കഥാലോകം കഥാലത ആശുപത്രിയിൽ കിഞ്ചനവർത്തമാനം തുയിലുണർത്തൽ അണ്ണാറക്കണ്ണൻ വാപ്പാടെ മോറ്‌ പിശാച്‌ പത്രാസപ്പാപ്പൻ കാകാ തോക്കും തൊപ്പിയും കൊടിയും പടയും സ്വാതന്ത്ര്യദിനത്തിൽ അമ്പത്തേഴാളെ കൊന്നു ആരോമലുണ്ണി ശുദ്ധതയ്‌ക്കു പനങ്കഴു കമ്പക്കാരൻ ഒമ്പതുമുറി കാലചക്രഗതിയിൽ കത്തുന്നതിരികൾ നെടുവീർപ്പ്‌ ശാന്തിഭൂമി മുടന്തൻ മുയൽ ദരിദ്രഗായകൻ പുരസ്കാരങ്ങൾ കേരള സാഹിത്യഅക്കാദമിയുടെ ബാലസാഹിത്യ അവാർഡ്‌ (1958) അവലംബം ↑
സഞ്ജീവനി ഇംഗ്ലീഷ് വിലാസം https://ml.wikipedia.org/wiki/Selaginella_bryopteris
പാറയിലും മറ്റും പറ്റിപ്പിടിച്ച് വളരുന്ന (Lithophyte) ഒരു ഔഷധസസ്യമാണ് സഞ്ജീവനി ( ശാസ്ത്രീയനാമം : Selaginella bryopteris ) ( Devanagari : संजीवनी ; English : Sanjeevani ).
ജീവൻ പകർന്നുനൽകുന്നത് എന്നാണ് സഞ്ജീവനി എന്ന വാക്കിനർത്ഥം.
ആരവല്ലി പർവ്വതനിരകളിൽ ഈ സസ്യത്തെ കണ്ടുവരുന്നു.
മറ്റു ലിതോഫൈറ്റുകളെപ്പോലെ  (Lithophyte) ഈ സസ്യത്തിനും ജലത്തിന്റെ അഭാവത്തിൽ മാസങ്ങൾ ഉണങ്ങിയ അവസ്ഥയിൽ അതിജീവിക്കാനും ജലം ലഭിക്കുമ്പോൾ വീണ്ടും പഴയതുപോലെ പച്ചപ്പിലേക്ക് തിരികെ വരാനും കഴിയും.
സൂര്യാഘാതം , അൾട്രാ വയലറ്റ് രശ്മികൾ കൊണ്ടും ഓക്സൈഡേഷൻ കൊണ്ടുമുള്ള കോശനാശം, എന്നിവ തടയാനും കോശവളർച്ചക്കും ഈ ചെടിയുടെ സത്ത്‌ ഗുണകരമാണെന്ന് കരുതുന്നു.
ഹൈന്ദവ പുരാണങ്ങളിലും രാമയണത്തിലും പരാമർശിക്കുന്ന സഞ്ജീവനി ഈ സസ്യം ആണെന്ന് വിശ്വസിക്കപ്പെടുന്നുണ്ടെങ്കിലും, ചിലപഠനങ്ങൾ അതിനോട് അനുകൂലിക്കുന്നില്ല.
അവലംബം പുറം കണ്ണികൾ Selaginella bryopteris എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Selaginella bryopteris എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
സഞ്ജീവ് അറോറ
സഞ്ജീവ് അറോറ (ജനനം 1968) ഒരു ഇന്ത്യൻ അമേരിക്കൻ തിയററ്റിക്കൽ കമ്പ്യൂട്ടർ ശാസ്ത്രജ്ഞനാണ്.
അദ്ദേഹം അറിയപ്പെടുന്നത് probabilistically checkable proofs ലെ പ്രവർത്തനങ്ങളാലാണ് അല്ലെങ്കിൽ  PCP theorem.
നിലവിൽ അദ്ദേഹം പ്രിൻസ്ടൺ സർവ്വകലാശാലയിൽ കമ്പ്യൂട്ടർ സയൻസിലെ ചാൾസ് സി. ഫിറ്റ്സ്മോറിസ് പ്രൊഫസറാണ്.
അദ്ദേഹത്തിന്റെ ഗവേഷണ വിഷയങ്ങൾ ഇവയാണ് :computational complexity theory, uses of randomness in computation, probabilistically checkable proofs, computing approximate solutions to NP-hard problems, and geometric embeddings of metric spaces.
1990ൽ MIT യിൽ നിന്ന് കമ്പ്യൂട്ടർ സയൻസിനോടൊപ്പം തന്നെ ഗണിതത്തിൽ B.S നേടി.
ഉമേഷ് വസിരാനിക്കു കീഴിൽ 1994 ൽ ബെർക്ക്ലിയിലെ കാലിഫോർണിയ സർവ്വകലാശാലയിൽ നിന്ന് കമ്പ്യൂട്ടർ സയൻസിൽ പി.എച്ച്.ഡി കരസ്ഥമാക്കി.
ഇതിനു മുൻപ് 1986ൽ IIT JEEൽ സഞ്ജയ് അറോറ റാങ്കിൽ ഏറ്റവും മുന്നിൽ തന്നെ എത്തിയിരുന്നു.
എന്നാൽ കാൺപുർ ഐ.ഐ.റ്റിയിലെ 2 വർഷങ്ങൾക്കു ശേഷം MIT യിലേക്ക് മാറുകയായിരുന്നു.
2002-03 കാലയളവിൽ ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡിയിൽ ഒരു സന്ദർശക വിദ്യാർത്ഥിയായിരുന്നു അദ്ദേഹം.
Computational Complexity: A Modern Approach എന്ന പുസ്തകത്തിന്റെ സഹരചയിതാവാണ് (ബോസ് ബറാക്കിനോടൊപ്പം) അദ്ദേഹം.
Princeton's Center for Computational Intractability സ്ഥാപകനും എക്സിക്യുട്ടീവ് ബോർഡ് അംഗവുമാണദ്ദേഹം.
അദ്ദേഹവും അദ്ദേത്തിന്റെ സഹരചയിതാക്കളും ഏതാനും സാമ്പത്തിക ഉൽപ്പന്നങ്ങൾ കമ്പ്യൂട്ടേഷണൻ അസമത്വങ്ങളുമായി ബന്ധപ്പെട്ടിരിക്കുന്നുവെന്നും അവ ചില സാഹചര്യത്തിൽ വിപണിയുടെ അസ്ഥിരതയിലേക്ക് നയിക്കാം.
=അവലംബം
സഞ്ജീവനി (ഗായിക) ഇംഗ്ലീഷ് വിലാസം https://ml.wikipedia.org/wiki/Sanjeevani_Bhelande
Meerabai's 'magan-bhaav is the magic mantra to happiness'.
—Sanjeevani
സഞ്ജീവനി ഇന്ത്യൻ പിന്നണിഗായികയാണ്.
കരീബ് എന്ന ഹിന്ദി സിനിമയിലെ ചോരി ചോരി നസരയിൻ മിലി....
എന്നുതുടങ്ങുന്ന ഗാനത്തിലൂടെയാണ് കൂടുതലും അറിയപ്പെടുന്നത്.
സഞ്ജീവനി ഒരു അക്കാഡമിഷ്യൻസ് കുടുംബത്തിലാണ് ജനിച്ചത്.
അവളുടെ പിതാവ് സംസ്കൃത പ്രൊഫസറും മഹാരാഷ്ട്ര ഗവൺമെന്റിന്റെ  എഡ്യൂക്കേഷൻ ഡയറക്ടറും ആയിരുന്നു.
മാതാവ് വിരമിച്ച ഇംഗ്ലീഷ് പ്രൊഫസറും ആയിരുന്നു.
സഞ്ജീവനിയ്ക്ക് ഒരു മുതിർന്ന സഹോദരിയും ഒരു സഹോദരനുമുണ്ട്.
കോമേഴ്സിൽ മാസ്റ്റർ ബിരുദവും മാസ് കമ്മ്യൂണിക്കഷനിൽ ഡിപ്ലോമയുമുള്ള സഞ്ജീവനി മ്യൂസിക്കിൽ സംഗീതവിശാരദും എടുത്തിട്ടുണ്ട്.
സിനിമകൾ Song Film Year released Language Additional information "Chori chori jab nazren mili" Kareeb 1998 Hindi With Kumar Sanu "Chura lo na dil mera sanam" Kareeb 1998 Hindi With Kumar Sanu "Haan Judayi Se Darta Hain Dil" Kareeb 1998 Hindi Solo "Reet Yahin Jag Ki" Kareeb 1998 Hindi With Jaspinder Narula "Tum Juda Ho Kar Hame " Kareeb 1998 Hindi With Roop Kumar Rathod "Hey Ambe Balihari" Kohram 1999 Hindi With Sukhwinder Singh "Chidiya Too Hotee Toh " Nayak 2001 Hindi With Abhijeet Bhattacharya "Nikamma kiya iss dil ne" Kyaa Dil Ne Kahaa 2002 Hindi With Shaan "Makhmali yeh badan" Road 2002 Hindi With Sonu Nigam "Sachchaayi chhup bhi sakti hain" Akhiyon Se Goli Maare 2002 Hindi With Sonu Nigam and Vinod Rathod "Uljhanon Ko De Diya Hai" Rules: Pyaar Ka Superhit Formula 2003 Hindi With KK "Dhuan dhuan sa sama" Fun2shh 2003 Hindi With Chithra "O Yaara Rab Rus Jaane " Socha Na Tha 2005 Hindi With Sonu Nigam "Roz yeh mausam aaye" Hum Phirr Milein Na Milein 2009 Hindi With Sonu Nigam "Purano hundaina maya" Juni Juni - Nepali Album 2010 Nepali With Kumar Sanu "Dada Pakha chaharale" Juni Juni - Nepali Album 2010 Nepali Solo അവലംബം പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സഞ്ജീവനി Official website of Sanjeevani
സഞ്ജീവ് കുമാർ ഇംഗ്ലീഷ് വിലാസം https://ml.wikipedia.org/wiki/Sanjeev_Kapoor
ഒരു ഇന്ത്യൻ ചലച്ചിത്ര നടനായിരുന്നു സഞ്ജീവ് കുമാർ.
(ജനനം ഹരിഹർ ജെത്തലാൽ ജരിവാല; (9 ജൂലൈ 1938 - നവംബർ 6, 1985).
ദസ്തക് (1970), കോഷിഷ് (1972) എന്നീ ചിത്രങ്ങളിലെ അഭിനയത്തിന് മികച്ച നടനുള്ള രണ്ട് ദേശീയ ചലച്ചിത്ര അവാർഡുകൾ ഉൾപ്പെടെ നിരവധി പ്രധാന അവാർഡുകൾ അദ്ദേഹം നേടി.
റൊമാന്റിക് നാടകങ്ങൾ മുതൽ ത്രില്ലറുകൾ വരെയുള്ള ഇനങ്ങളിൽ അദ്ദേഹം അഭിനയിച്ചു.
അർജുൻ പണ്ഡിറ്റ് , ഷോലെ , ത്രിശൂൽ തുടങ്ങിയ സിനിമകൾക്കൊപ്പം തമിഴ് സിനിമകളുടെ ഹിന്ദിയിലേക്ക് റീമേക്കുകളായ ചിത്രങ്ങൾ ഖിലോന , യെഹി ഹായ് സിന്ദഗി , നയാ ദിൻ നയി രാത്ത് , ദേവത , ഇത്നി സി ബാത്ത്, രാം തേരേ കിത്നെ നാം തുടങ്ങിയ ചിത്രങ്ങൾ അദ്ദേഹത്തിന്റെ കഴിവിന്റെ ഉദാഹരണമാകുന്നു.
സസ്‌പെൻസ് ത്രില്ലർ ചിത്രങ്ങളായ ഖത്ത്ൽ , ഷിക്കാർ , ഉൽജാൻ , ത്രിഷ്ണ എന്നിവയിലും അദ്ദേഹം അഭിനയിച്ചു.
മഞ്ചാലി , പതി പത്നി ഔർ വോ , അംഗൂർ , ബിവി-ഒ-ബിവി , ഹീറോ തുടങ്ങിയ ചിത്രങ്ങളിൽ കോമഡി ചെയ്യാനുള്ള കഴിവ് കുമാർ തെളിയിച്ചു.
100 വർഷം ഇന്ത്യൻ സിനിമ ആഘോഷിക്കുന്ന വേളയിൽ ഇന്ത്യൻ സിനിമയിലെ 25 മികച്ച അഭിനയങ്ങളിൽ അങ്കൂർ എന്ന ചിത്രത്തിലെ അദ്ദേഹത്തിന്റെ ഇരട്ട വേഷം പട്ടികപ്പെടുത്തി.
സഞ്ജീവ് കുമാർ ഹരിഹർ ജെത്തലാൽ ജരിവാല (ഹരിഭായ് എന്നും അറിയപ്പെടുന്നു) 1938 ജൂലൈ 9 ന് സൂറത്തിൽ ഒരു ഗുജറാത്തി കുടുംബത്തിൽ ജനിച്ചു.
ആദ്യകാലം സൂറത്തിൽ ചെലവഴിച്ചു.
അദ്ദേഹത്തിന്റെ കുടുംബം ഒടുവിൽ ബോംബെയിൽ (ഇന്നത്തെ മുംബൈ) താമസമാക്കി.
ഒരു ഫിലിം സ്കൂളിലെ പഠനം അദ്ദേഹത്തെ ബോളിവുഡിലേക്ക് നയിച്ചു.
അവിടെ അദ്ദേഹം ഒരു സമർത്ഥനായ നടനായി.
കുമാറിന് രണ്ട് ഇളയ സഹോദരന്മാരും ഒരു സഹോദരിയുമുണ്ടായിരുന്നു.
സഞ്ജീവ് കുമാർ ജീവിതകാലം മുഴുവൻ അവിവാഹിതനായിരുന്നു.
1973-ൽ അദ്ദേഹം ഹേമമാലിനിയോട് വിവാഹാഭ്യർത്ഥന നടത്തിയിരുന്നു.
1976-ൽ അദ്ദേഹത്തിന്റെ ആദ്യത്തെ ഹൃദയാഘാതത്തെത്തുടർന്ന് അവരുടെ ബന്ധം അവസാനിച്ചു.
പിന്നീട് ഒരു നടി സുലക്ഷണ പണ്ഡിറ്റ് അദ്ദേഹത്തെ ഇഷ്ടപ്പെടാൻ തുടങ്ങി.
പക്ഷേ ഇരുവരും അവിവാഹിതരായി തുടർന്നു.
കുമാർ അവളെ വിവാഹം കഴിക്കാൻ വിസമ്മതിച്ചതിന്റെ ഫലമായി ഒരിക്കലും ആരെയും വിവാഹം കഴിക്കില്ലെന്ന് സുലക്ഷണ പ്രതിജ്ഞയെടുത്തു.
രാജേഷ് ഖന്ന , ഹേമ മാലിനി , ശശി കപൂർ , ശർമിള ടാഗോർ , തനുജ , ദേവൻ വർമ്മ , ശിവാജി ഗണേശൻ , ബി. നാഗി റെഡ്ഡി എന്നിവരായിരുന്നു സിനിമാ മേഖലയിലെ അദ്ദേഹത്തിന്റെ ഏറ്റവും അടുത്ത സുഹൃത്തുക്കൾ.
ജൂനിയർമാരിൽ അദ്ദേഹം നടൻ, നിർമ്മാതാവ്, സംവിധായകൻ സച്ചിൻ പിൽഗാവ്കർ , നടി സരിക എന്നിവരുടെ നല്ല സുഹൃത്തായിരുന്നു.
ആരോഗ്യപ്രശ്നങ്ങളും മരണവും
ജന്മനാഹൃദയ വൈകല്യത്തോടെയാണ് കുമാർ ജനിച്ചത്.
അദ്ദേഹത്തിന്റെ കുടുംബത്തിലെ പലരും 50 വയസ് കഴിഞ്ഞില്ല.
ആദ്യത്തെ ഹൃദയാഘാതത്തിന് ശേഷം, അദ്ദേഹം യുഎസിൽ ഒരു ബൈപാസ് നടത്തി.
എന്നിരുന്നാലും, 1985 നവംബർ 6 ന്, 48 ആം വയസ്സിൽ, അദ്ദേഹത്തിന് ഹൃദയാഘാതം സംഭവിച്ചു, ഇത് അദ്ദേഹത്തിന്റെ മരണത്തിൽ കലാശിച്ചു.
ഇളയ സഹോദരൻ നികുൾ അദ്ദേഹത്തിന് മുമ്പ് മരിച്ചു.
ആറുമാസത്തിനുശേഷം മറ്റൊരു സഹോദരൻ കിഷോർ മരിച്ചു.
പ്രായമായ നിരവധി വേഷങ്ങളിൽ അഭിനയിച്ച നടനാണെങ്കിലും 50 വയസ് തികയുന്നതിനുമുമ്പ് അദ്ദേഹം മരിച്ചു.
സഞ്ജീവ് കുമാർ അഭിനയിച്ച പത്തിലധികം സിനിമകൾ അദ്ദേഹത്തിന്റെ മരണശേഷം പുറത്തിറങ്ങി.
അവസാനത്തേത് പ്രൊഫസർ കി പഡോസൻ 1993-ൽ പുറത്തിറങ്ങി.
അദ്ദേഹത്തിന്റെ മരണസമയത്ത് ഈ സിനിമയുടെ മൂന്നിൽ നാല് ഭാഗങ്ങൾ മാത്രമേ പൂർത്തിയായിട്ടുണ്ടായിരുന്നുള്ളൂ.
കുമാറിന്റെ കഥാപാത്രത്തിന്റെ അഭാവം വിശദീകരിക്കുന്നതിന് രണ്ടാം പകുതിയിൽ സ്റ്റോറി ലൈനിൽ മാറ്റം വരുത്താൻ ഒടുവിൽ തീരുമാനിക്കപ്പെട്ടു.
അവാർഡുകൾ ദേശീയ ചലച്ചിത്ര അവാർഡുകൾ മികച്ച നടനുള്ള ദേശീയ ചലച്ചിത്ര അവാർഡ് – Won 1971 ദസ്തക് – ഹമീദ് 1973 കോഷിഷ് – ഹരിചരൻ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Sanjeev Kumar http://www.forbesindia.com/article/100-years-of-indian-cinema/25-greatest-acting-performances-of-indian-cinema/35125/1
സഞ്ജീവനി (ഐതീഹ്യം) ഇംഗ്ലീഷ് വിലാസം https://ml.wikipedia.org/wiki/Sanjeevani_(legend)
ഹനുമാൻ പർവ്വതം മുഴുവൻ എടുത്ത് സഞ്ജീവനി വീണ്ടെടുക്കുന്നു
ഹൈന്ദവ വിശ്വാസപ്രകാരം സർവ്വരോഗങ്ങളെയും സുഖപ്പെടുത്താൻ കഴിയുന്ന ഒരു അത്ഭൂതഔഷധ സസ്യമാണ് സഞ്ജീവനി .
ഈ സസ്യത്തിന് മരിച്ച ഒരു വ്യക്തിയെ ജീവിപ്പിക്കാൻ കഴിവുണ്ടെന്ന് വിശ്വസിക്കപ്പെടുന്നു.
രാമായണത്തിലാണ് ഈ ഔഷധ സസ്യത്തെക്കുറിച്ച് സൂചിപ്പിക്കുന്നത്.
രാവണന്റെ പുത്രനായ ഇന്ദ്രജിത്ത് ലക്ഷ്മണന് നേരെ വളരെയധികം ശക്തിയുള്ള അസ്ത്രം പ്രയോഗിച്ചതിൽ നിന്ന് മുറിവേറ്റപ്പോൾ മരിച്ചതിനുതുല്യമായി.
ഹിമാലയത്തിലെ ദ്രോണഗിരി പർവ്വതത്തിലെ പൂക്കളുടെ താഴ്വരയിൽ നിന്ന് സജ്ജീവനി കൊണ്ടുവരുവാനായി വിളിക്കപ്പെട്ടു.
ഹനുമാൻ ദ്രോണഗിരി പർവ്വതത്തിലെത്തിയപ്പോൾ സജ്ജീവനി തിരിച്ചറിയാൻ ബുദ്ധിമുട്ടി.
യുദ്ധഭൂമിയിലേയ്ക്ക് ദ്രോണഗിരി പർവ്വതത്തെയും അടർത്തിയെടുത്തുകൊണ്ട് ഹനുമാൻ ലങ്കയിലേക്ക് തിരിച്ചെത്തി.
ഹൈന്ദവ പുരാണങ്ങളിൽ പരാമർശിക്കുന്ന ഈ സഞ്ജീവനി Selaginella bryopteris ആണെന്ന് വിശ്വസിക്കപ്പെടുന്നുണ്ടെങ്കിലും, ചിലപഠനങ്ങൾ അതിനോട് അനുകൂലിക്കുന്നില്ല.
സി. എസ്. ഐ. ആർ.-ന്റെ പുരാലേഖന പഠനത്തിൽനിന്നും അനുമാനിക്കുന്നതെന്തെന്നാൽ യഥാർഥ സജ്ജീവനി സസ്യം ഏതെന്ന് കൃത്യമായി പറയാൻ സാധിക്കില്ല എന്നാണ്.
സഞ്ജീവനി (പരമ്പര)
സഞ്ജീവനി (അന്താരാഷ്ട്ര തലക്കെട്ട്:ദി ഫ്രണ്ട്ലിനേഴ്‌സ്) ഒരു ഇന്ത്യൻ മെഡിക്കൽ നാടക ടെലിവിഷൻ പരമ്പരയാണ്, അത് 12 ഓഗസ്റ്റ് 2019 മുതൽ 13 മാർച്ച് 2020 വരെ സ്റ്റാർ പ്ലസിൽ സംപ്രേഷണം ചെയ്തു.
ആൽക്കെമി ഫിലിംസ് നിർമ്മിച്ചത്, അതിൽ സുരഭി ചന്ദന , നമിത് ഖന്ന , മോനിഷ് ബഹൽ , ഗുർദീപ് കോലി , ഗൗരവ് ചോപ്ര എന്നിവർ അഭിനയിച്ചു.
2002 -ലെ അതേ പേരിലുള്ള പരമ്പരയുടെ റീബൂട്ട് ചെയ്ത പതിപ്പാണ് സഞ്ജീവനി.
ഇത് ഡോ. ഇഷാനി അറോറയുടെയും ഡോ. ​​സിദ്ധാന്ത് "സിദ്" മാത്തൂരിന്റെയും ജീവിതം പിന്തുടരുന്നു; സഞ്ജീവനി ഹോസ്പിറ്റലിൽ അവരുടെ ജീവിതത്തിലെയും കരിയറിലെയും ഉയർച്ച താഴ്ചകളിലൂടെ നാവിഗേറ്റ് ചെയ്യുമ്പോൾ പരസ്പരം അവരുടെ ആകർഷണം കൈകാര്യം ചെയ്യാൻ പാടുപെടുന്ന പൂർണ്ണമായ വിപരീതങ്ങൾ.
ഡോ. ഇഷാനി അറോറ നീതിമാനും ധാർമ്മികയും ഉത്തരവാദിത്തമുള്ളവളണെങ്കിലും ഡോ. ​​സിദ്ധാന്ത് "സിദ്" മാത്തൂർ അശ്രദ്ധനും ഉല്ലാസവാനും ആണ്.
ഇഷാനി നിയമങ്ങളിലും ചട്ടങ്ങളിലും വിശ്വസിക്കുന്നുണ്ടെങ്കിലും, സിദ് ജോലി പൂർത്തിയാക്കുന്നതിൽ വിശ്വസിക്കുന്നു.
പരസ്പരം പ്രത്യയശാസ്ത്രങ്ങൾ മനസ്സിലാക്കാൻ കഴിയാതെ, ഇരുവരും പരസ്പരം ഇഷ്ടപ്പെടാതിരിക്കാൻ തുടങ്ങുന്നു.
ഇഷാനിയും സിദ്ദും ഒരുമിച്ച് പ്രവർത്തിക്കുമ്പോൾ, അവർക്കിടയിൽ ഒരു സൗഹൃദം ഉടലെടുക്കുന്നു.
തെറ്റിദ്ധാരണകൾ ഇടയ്ക്കിടെ രണ്ടിനെ വിഭജിക്കുന്നു, പക്ഷേ അവ കാര്യങ്ങൾ ക്രമീകരിക്കുന്നു.
പതുക്കെ പതുക്കെ രണ്ടുപേർക്കും പരസ്പരം വികാരങ്ങൾ തോന്നിത്തുടങ്ങി.
അമാന്റെ കുട്ടി വിവാഹിതയാകാതെ ആശ ഗർഭിണിയായി.
സാഹചര്യം കൈകാര്യം ചെയ്യാൻ കഴിയാതെ അമൻ ഓടിപ്പോയി.
തന്റെ ഗർഭസ്ഥ ശിശുവിനെ സംരക്ഷിക്കുന്നതിനായി സിദ് വ്യാജനെ ആശയുമായി വിവാഹം കഴിക്കുന്നു.
ഇഷാനി ഹൃദയം തകർന്നു, പക്ഷേ പിന്നീട് സത്യം മനസ്സിലാക്കുന്നു.
ശശാങ്കിനോട് പ്രതികാരം ചെയ്യാൻ സിദ്ധിനെ ഉപയോഗിക്കാൻ ആഗ്രഹിക്കുന്ന സിദ്ധിനെയും ഇഷാനിയെയും വേധന്റെ നിർദ്ദേശപ്രകാരം വേർപെടുത്താൻ ആശ പദ്ധതിയിടുന്നു.
ഇഷാനി, റാഹിലിന്റെ സഹായത്തോടെ കാര്യങ്ങൾ അന്വേഷിക്കുകയും ആശയെക്കുറിച്ചും അവളുടെ ഉദ്ദേശ്യങ്ങളെക്കുറിച്ചും സിദിന് മുന്നറിയിപ്പ് നൽകാൻ ശ്രമിക്കുകയും ചെയ്യുന്നു.
തുടക്കത്തിൽ സിദ് അവളെ വിശ്വസിച്ചില്ലെങ്കിലും ഒടുവിൽ സത്യം മനസ്സിലാക്കുന്നു.
രോഷാകുലനായ ഒരു സിദ് സഞ്ജീവനി ജീവനക്കാർക്ക് മുന്നിൽ ആശയെ വെളിപ്പെടുത്തുന്നു.
ആശയെയും ഗർഭസ്ഥ ശിശുവിനെയും സംരക്ഷിക്കുന്നതിനായി ഇഷാനിക്ക് വെടിയേറ്റു.
അവൾ ശസ്ത്രക്രിയയ്ക്ക് വിധേയയാകുമെങ്കിലും കോമയിലേക്ക് വഴുതിവീഴുന്നു.
കുറ്റബോധത്തോടെ, ആഷ തന്റെ തെറ്റുകൾ അംഗീകരിക്കുകയും, വർധന്റെ പദ്ധതികളിൽ നിന്ന് പിന്മാറുകയും പാപമോചനം തേടുകയും ചെയ്തു, ഒരുപാട് ദിവസങ്ങൾക്ക് ശേഷം ഇഷാനി സുഖം പ്രാപിച്ചു.
ഡോ. ശശാങ്ക് ഒരു അപകടത്തിൽ പെട്ട് മരിച്ചു, സഞ്ജീവനി ജീവനക്കാരെ തകർത്തു.
ശശാങ്ക് അച്ഛനാണെന്ന് സിദ് മനസ്സിലാക്കുന്നു.
പിന്നീട്, ഇഷാനിയും സിദ്ദും വർധനെ തുറന്നുകാട്ടുകയും അറസ്റ്റ് ചെയ്യുകയും ചെയ്തു.
ഇഷാനിയും സിദ്ദും വിവാഹം കഴിക്കാൻ തീരുമാനിച്ചു.
സിദ്ധിനെ ഇഷാനിയുടെ ബന്ധുക്കൾ ബ്ലാക്ക്മെയിൽ ചെയ്തു, അവളിൽ നിന്ന് അകന്നു നിൽക്കാൻ.
സിദ് വരാത്തപ്പോൾ ഇഷാനി തകർന്നുപോയി.
സഞ്ജീവനി അടച്ചുപൂട്ടി.
3 വർഷങ്ങൾക്ക് ശേഷം
നവരതൻ സിംഗ് സഞ്ജീവനി വാങ്ങുന്നു, അത് വീണ്ടും തുറക്കുന്നതിലേക്ക് നയിക്കുന്നു.
ഇഷാനിക്ക് ജീവിക്കാനുള്ള തീക്ഷ്ണത നഷ്ടപ്പെട്ടു.
ജീവിതത്തിന് രണ്ടാമത്തെ അവസരം നൽകാൻ നവരതൻ ഇഷാനിയെ പ്രേരിപ്പിക്കുന്നു.
ഇഷാനി സിദിനെ ഒരു കോമറ്റോസ് അവസ്ഥയിലാണ് കാണുന്നത്.
അവൾ അവളുടെ ഭൂതകാലത്തെ ഓർമ്മിപ്പിക്കുകയും മരവിക്കുകയും ചെയ്യുന്നു.
സിദ് ബോധം വീണ്ടെടുത്തു പക്ഷേ ഭാഗികമായി ഓർമ നഷ്ടപ്പെട്ടു.
ഇഷാനി അവനിൽ ഓപ്പറേറ്റ് ചെയ്യുന്നു, അവൻ എല്ലാം ഓർക്കുന്നു.
സിദ് ഇഷാനിയുടെ ബന്ധുക്കളെ തുറന്നുകാട്ടുകയും അവളെ വിവാഹം കഴിക്കാൻ എന്തുകൊണ്ട് എത്തിയില്ലെന്ന് വെളിപ്പെടുത്തുകയും ചെയ്തു.
ഇഷാനി ഞെട്ടിപ്പോയി.
നവരതൻ ഇഷാനിയെയും സിദിനെയും ഒന്നിപ്പിക്കുന്നു, അങ്ങനെയാണ് ഷോ അവസാനിക്കുന്നത്.
അഭിനേതാക്കൾ സുര്ഭി ഛംദ്ന - ഡോ ഇശനി അറോറ നമിത് ഖന്ന - ഡോ. സിദ്ധാന്ത് "സിദ്" മാത്തൂർ മോനിഷ് ബഹൽ - ഡോ. ശശാങ്ക് ഗുപ്ത ഗുർദീപ് കോലി -ഡോ.
ജൂഹി സിംഗ് ഗൗരവ് ചോപ്ര - നവരതൻ സിംഗ് മാറ്റ് ഭാഷകളിലെ പതിപ്പുകൾ ഭാഷ ശീർഷകം യഥാർത്ഥ റിലീസ് നെറ്റ്‌വർക്ക് (കൾ) കുറിപ്പുകൾ ഹിന്ദി സഞ്ജീവനി 12 ഓഗസ്റ്റ് 2019 - 13 മാർച്ച് 2020 സ്റ്റാർ പ്ലസ് ഒറിജിനൽ ബംഗാളി ഏഖാനെ ആകാശ നീൽ സീസൺ 2 23 സെപ്റ്റംബർ 2019 - 3 ഒക്ടോബർ 2020 സ്റ്റാർ ജൽഷ റീമേക്ക് മലയാളം സഞ്ജീവനി ജൂൺ 2020 - 22 ജനുവരി 2021 ഏഷ്യാനെറ്റ് ഹിന്ദി പതിപ്പിൽ നിന്ന് ഡബ്ബ് ചെയ്തത് ഇംഗ്ലീഷ് ദി ഫ്രണ്ട്ലിനേഴ്‌സ് 2 ആഗസ്റ്റ് 2021 - നടക്കുന്നു.
സ്റ്റാർ ലൈഫ് ഹിന്ദി പതിപ്പിൽ നിന്ന് ഡബ്ബ് ചെയ്തത് അവലംബം
സഞ്ജാൻ പ്രവിശ്യ സഞ്ജാൻ പ്രവിശ്യയുടെ ഭൂപ്രകൃതി.
സഞ്ജാൻ അല്ലെങ്കിൽ സാൻഗാൻ പ്രവിശ്യ ( പേർഷ്യൻ : استان زنجان , Ostân-e Zanjân ) ഏകദേശം ഒരു ദശലക്ഷത്തിലധികം ആളുകൾക്ക് ആതിഥ്യമരുളുന്ന ഇറാനിലെ ഒരു വടക്കുപടിഞ്ഞാറൻ പ്രവിശ്യയാണ്.
ഇറാന്റെ മൂന്നാം മേഖലയിൽ ഏകദേശം 22,000 ചതുരശ്ര കിലോമീറ്റർ വിസ്തൃതിയുള്ള ഇത് ഒരു പർവത പ്രകൃതിയുള്ള പ്രവിശ്യയാണ്.
സഞ്ജാൻ , അബാർ എന്നീ രണ്ട് പ്രധാന നഗരങ്ങളിലാണ് ഈ പ്രവിശ്യയിലെ ഭൂരിഭാഗം നിവാസികളും അധിവസിക്കുന്നത്.
ജനസംഖ്യയുടെ മൂന്നിലൊന്ന് ഗ്രാമപ്രദേശങ്ങളിൽ താമസിക്കുന്നു.
കാർഷികവൃത്തി പ്രധാന ഉപജീവന മാർഗ്ഗമായ ഈ പ്രവിശ്യയിലെ വിളകളിൽ അരി , ചോളം എണ്ണക്കരുക്കൾ, പഴങ്ങൾ , ഉരുളക്കിഴങ്ങ് എന്നിവ ഉൾപ്പെടുന്നു.
കോഴി , കന്നുകാലികൾ, ആടുകൾ എന്നിവയെ ഇവിടെ വളർത്തുന്നു.
വിത്തില്ലാത്ത മുന്തിരിക്ക് പേരുകേട്ട ഒരു പ്രദേശമാണ് സഞ്ജാൻ പ്രവിശ്യ.
ഇഷ്ടികകൾ , സിമന്റ് , പരവതാനികൾ എന്നിവ ഇവിടെ നിർമ്മിക്കുന്നു.
ക്രോമിയം , ലെഡ് , ചെമ്പ് എന്നിവ ഈ പ്രദേശത്തുനിന്ന് ഖനനം ചെയ്തെടുക്കുന്നു.
ശാസ്ത്ര ലോകത്ത്, രാജ്യത്തെ ഏറ്റവും ഉൽപ്പാദനക്ഷമതയുള്ള ഗവേഷണ കേന്ദ്രങ്ങളിലൊന്നായ IASBS സഞ്ജാൻ പ്രവിശ്യയിലാണ് സ്ഥിതിചെയ്യുന്നത്.
കത്തികൾ, പരമ്പരാഗത രീതിയിലുള്ള പാദുകങ്ങൾ, ചാരൂഗ്, മലീലെ തുടങ്ങിയ വിവിധ കരകൗശല വസ്തുക്കളുടെ പേരിൽ സഞ്ജാൻ പ്രവിശ്യ അറിയപ്പെടുന്നു.
വെള്ളിക്കമ്പികൾ കൊണ്ട് നിർമ്മിക്കുന്ന ഒരു കരകൗശലവസ്തുവാണ് മലീലേ.
അലങ്കാര വസ്തുക്കൾ, പ്രത്യേക തരം പുറംചട്ടകൾ, വെള്ളി ആഭരണങ്ങൾ എന്നിങ്ങനെ പലതും സഞ്ജാനി കലാകാരന്മാരുടെ കരവിരുതിൽ ഉടലെടുക്കുന്നു.
പുരാതന കാലത്ത്, തുരുമ്പിക്കാത്തതും മൂർച്ചയുള്ളതുമായ കത്തികൾക്ക് സഞ്ജാൻ പ്രവിശ്യ അറിയപ്പെട്ടിരുന്നു.
എന്നാൽ വിലകുറഞ്ഞതും മികച്ചതുമായ ചൈനീസ് കത്തികൾ വിപണിയിൽ വ്യാപകമായി പ്രചരിച്ചതോടെ ഈ പാരമ്പര്യം ക്രമേണ ഇല്ലാതാകുകയാണ്.
ഇന്ന് പല ഗ്രാമീണരും പരമ്പരാഗത പരവതാനി നെയ്ത്തിലേയ്ക്ക് തിരിഞ്ഞിരിക്കുന്നു.
മധ്യ ഇറാനെ അതിൻറെ വടക്കുപടിഞ്ഞാറൻ പ്രവിശ്യകളുമായി ബന്ധിപ്പിക്കുന്ന നഗരത്തിൻറെ തന്ത്രപ്രധാനമായ സ്ഥാനം പ്രവിശ്യയുടെ സമ്പദ്‌വ്യവസ്ഥയെ പരിപോഷിപ്പിക്കുന്നു.
ഇറാന്റെ തലസ്ഥാന നഗരമായ ടെഹ്‌റാനെ തബ്രിസിലേക്കും തുർക്കിയിലേക്കും ബന്ധിപ്പിക്കുന്ന റെയിൽപ്പാതയും ഹൈവേയും സഞ്ജാൻ പ്രവിശ്യയിലൂടെയാണ് കടന്നുപോകുന്നത്.
22,164 ചതുരശ്ര കിലോമീറ്റർ വിസ്തീർണ്ണമുള്ള സഞ്ജാൻ മൊത്തം ഇറാനിയൻ ഭൂപ്രദേശത്തിന്റെ 1.34% കൈവശപ്പെടുത്തിയിരിക്കുന്നു.
സഞ്ജാനിലെ ശരാശരി ജനസാന്ദ്രത ഒരു കിലോമീറ്ററിന് 47 ആളുകളാണ്.
ഇറാന്റെ വടക്കുപടിഞ്ഞാറൻ ഭാഗത്ത്, കിഴക്കൻ അസർബൈജാൻ , പശ്ചിമ അസർബൈജാൻ , ഹമദാൻ , കുർദിസ്ഥാൻ, ഗിലാൻ , ഖാസ്വിൻ , അർദാബിൽ എന്നീ ഏഴ് പ്രവിശ്യകളുമായി ഇതിന് സംയുക്ത അതിർത്തികളുണ്ട്.
സഞ്ജാൻ പ്രവിശ്യയിലെ ഷഹ്രെസ്ഥാൻ അല്ലെങ്കിൽ കൗണ്ടികൾ ഇവയാണ്: അബ്ഹാർ കൗണ്ടി ഇജ്റുദ് കൗണ്ടി ഖോദബന്ദേ കൗണ്ടി ഖോറാദാരെ കൗണ്ടി സഞ്ജാൻ കൗണ്ടി ടാറോം കൗണ്ടി മഹ്നേശാൻ കൗണ്ടി സൊൾത്താനിയേ കൗണ്ടി
സഞ്ജാനിലെ പർവതങ്ങളിലെ ഉയർന്ന പ്രദേശങ്ങളിൽ തണുത്തതും മഞ്ഞുവീഴ്ചയുള്ളതുമായ കാലാവസ്ഥയും മഞ്ഞുകാലത്ത് സമതലങ്ങളിൽ മിതമായ കാലാവസ്ഥയും അനുഭവപ്പെടുന്നു.
വേനൽക്കാലത്ത് കാലാവസ്ഥ ചൂടുള്ളതാണ്.
സഞ്ജാനിലെ ശരാശരി കൂടിയ താപനില ഏകദേശം 27 °C ആണ്, അതേസമയം ശരാശരി കുറഞ്ഞ താപനില -19°C ആണ്.
അതേസമയം, അതിയായി ചൂടുള്ള ദിവസങ്ങളിൽ താപനില 32 ഡിഗ്രി സെൽഷ്യസായി ഉയരുകയും മഞ്ഞുമൂടിയ ദിവസങ്ങളിൽ ഇത് −27 °C ആയി കുറയുകയും ചെയ്യുന്നു.
സഞ്ജാൻ നദിയാണ് ഈ പ്രദേശത്തെ പ്രധാനപ്പെട്ട ഒരേയൊരു നദി.
പ്രവിശ്യയിലെ പ്രധാന വംശീയ വിഭാഗം അസെറികളും, തുടർന്ന് ടാറ്റ്സുകളുമാണ്.
സഞ്ജാൻ പ്രവിശ്യയുടെ തെക്കുപടിഞ്ഞാറുള്ള നഗരങ്ങളിലും ഗ്രാമങ്ങളിലും കുർദിഷ് ഭൂരിപക്ഷ ജനസംഖ്യയുണ്ട്.
ഇറാനിലെ മറ്റെല്ലാ പ്രദേശങ്ങളെയും പോലെ, പൊതുഭാഷയായി പേർഷ്യൻ ഉപയോഗിക്കുന്നു.
ടോളമിയുടെ ഭൂമിശാസ്ത്രത്തിൽ, നഗരത്തെ അഗാൻസാന എന്നാണ് പരാമർശിക്കുന്നത്.
പേർഷ്യയിലെ സസാനിഡ് രാജാവായ അർദാഷിർ ഒന്നാമൻ നഗരം പുനർനിർമ്മിക്കുകയും അതിനെ ഷാഹിൻ എന്ന് വിളിക്കുകയും ചെയ്തുവെന്ന് പറയപ്പെടുന്നു, എന്നാൽ പിന്നീട് സങ്കാൻ എന്ന് പുനർനാമകരണം ചെയ്യപ്പെട്ട ഇതിൻറെ ഇന്നത്തെ പേര് അറബിവൽക്കരിച്ച രൂപമാണ്.
മുൻകാലങ്ങളിൽ സഞ്ജാന്റെ പേര് "അഞ്ച് ഗോത്രങ്ങളുള്ള പ്രവിശ്യ" എന്ന അർത്ഥത്തിൽ ഖംസെ എന്നായിരുന്നു.
സഞ്ജാൻ പ്രവിശ്യ മുൻ ഗെറസ് പ്രവിശ്യയുടെ പ്രദേശങ്ങളെ ഉൾക്കൊള്ളുന്നു.
1 2 Government of Zanjan Province ( Persian ) Archived 22 July 2011 at the Wayback Machine .
↑ :استان زنجان ↑ ↑ ↑ ↑ ↑ ↑
സഞ്ജിത ഖുമുഖം ഇംഗ്ലീഷ് വിലാസം https://ml.wikipedia.org/wiki/Sanjita_khumukcham
ഇന്ത്യൻ കായിക താരമാണ് സഞ്ജിത ഖുമുഖം .
2014 കോമൺവെൽത്ത് ഗെയിംസിൽ  വനിതകളുടെ ഭാരോദ്വഹനത്തിൽ സ്വർണം നേടി.
2014 കോമൺവെൽത്ത് ഗെയിംസ്
2014 കോമൺവെൽത്ത് ഗെയിംസിൽ  വനിതകളുടെ ഭാരോദ്വഹനത്തിൽ വനിതകളുടെ 48 കിലോഗ്രാം വിഭാഗത്തിൽ സ്‌നാച്ചിലും ജെർക്കിലും കൂടി 173 കിലോഗ്രാം ഉയർത്തിയാണ് സഞ്ജിത സ്വർണം നേടിയത്.
സഞ്ജീവ് അഭയങ്കർ